Θεέ μου.
Αστυνόμε Τάουασι, έχουμε το όνομα του θύματος.
Τζουνίτσιρο Τάζακι, νομικός.
Αυτός πρότεινε τους Διεθνείς Νόμους Ρομπότ.
Ο άνθρωπος που έδωσε στα ρομπότ ελευθερία και ισότητα;
Ναι.
Λοιπόν. Θα ανακρίνουμε πρώτα όσους υποστηρίζουν νόμους κατά των ρομπότ.
Μάλιστα.
Κέρατα, έτσι;
Θυμάμαι ότι άκουσα για υποθέσεις με κέρατα.
Θα το ψάξω.
Εσύ εκεί!
Μα και πάλι, τι στο καλό έγινε εδώ;
Πώς έγινε αυτό;
Κατέρρευσε μόνο του ή κάποιος πήρε έναν εκσκαφέα;
Το αναλύουμε τώρα.
Δεν θεωρώ ότι θα ήταν κάτι αδύνατο για εσάς.
Κύριε;
Για ένα ρομπότ με λίγη δύναμη, αυτό θα ήταν παιχνιδάκι.
Αστυνόμε Τάουασι!
Κέρατα είχαμε στην Ελβετία και τη Γερμανία.
Ακριβώς.
Βρέθηκαν στο κεφάλι του διαλυμένου ρομπότ Λευκό Όρος.
Υπήρχε κι άλλη υπόθεση στο Ντίσελντορφ της Γερμανίας.
Το θύμα, ο Μπέρναρντ Λάνκε, ήταν αρχηγός του Κινήματος Απελευθέρωσης Ρομπότ.
Να επικοινωνήσουμε με την Ευρωπόλ και τους ερευνητές της κάθε υπόθεσης.
Σύμφωνα με τα δεδομένα,
και τις δύο υποθέσεις ανέλαβε ο ίδιος ντετέκτιβ.
Ο ίδιος ντετέκτιβ;
Ναι, και μάλιστα ρομπότ ντετέκτιβ.
Ρομπότ;
Πώς τον λένε;
Γκεζίχτ.
Τι περίεργο.
Ποιο;
Όταν σε κοιτάζω,
το σύστημα αναγνώρισής μου αδυνατεί να εντοπίσει αν είσαι ρομπότ ή άνθρωπος.
Μου το λένε συχνά.
Σε έχω δει πολλές φορές στις ειδήσεις, αλλά τώρα που κάθεσαι μπροστά μου...
Στις ειδήσεις;
Ναι.
Όταν έφτασες με τις ειρηνευτικές δυνάμεις
κατά τη διάρκεια του 39ου Πολέμου Κεντρικής Ασίας,
έγινε σάλος στα ΜΜΕ.
Σωστά.
Πήγα εκεί μόνο για να υπερασπιστώ την ειρήνη του έθνους. Ωστόσο...
Ωστόσο, σου φέρθηκαν σαν να ήσουν ίνδαλμα ή ποπ σταρ.
Ναι.
Ορίστε.
Και τώρα ορμάμε!
Συμβαίνει κάτι;
Όχι, απλώς φαίνεται ότι το απολαμβάνεις πραγματικά.
Είναι προφανές ότι εγώ προσποιούμαι πως πίνω.
Όσο προσποιούμαι, τόσο πιο πολύ νιώθω ότι το καταλαβαίνω.
Τι καταλαβαίνεις;
Όταν κάτι είναι νόστιμο.
Δεν ξέρω αν είναι αληθινή ανθρώπινη αίσθηση, αλλά το νιώθω στην καρδιά μου.
Απίστευτο.
Νωρίτερα, όταν είδες το παιδί να παίζει με ένα καινούριο παιχνίδι,
ήθελες κι εσύ;
Ναι. Αυτό το παιχνίδι είναι πολύ δημοφιλές στα παιδιά.
Και το σαλιγκάρι;
Τι;
Νωρίτερα βρήκες ένα σαλιγκάρι στη βροχή.
Ναι.
Δεν μάζεψες απλώς ένα γαστερόποδο πνευμονοφόρο μαλάκιο των ελικίδων.
Ένιωσες κάτι.
Σε συγκίνησε η ζωή, έτσι;
Ίσως; Δεν έχω ιδέα.
Είσαι αντάξιος της φήμης σου. Είσαι εκπληκτικός.
Μπορεί να μοιάζεις με παιδί,
αλλά η τεχνητή νοημοσύνη σου είναι μακράν ανώτερη από τη δική μου.
Γι' αυτό με πούλησαν.
Μοιάζω με παιδί, ο κόσμος το έβρισκε διασκεδαστικό, και με πούλησαν στο τσίρκο.
Σε πούλησαν;
Γκεζίχτ;
Δεν είναι τίποτα. Συγγνώμη που τα ανέφερα όλα αυτά.
Δεν πειράζει.
Ας μιλήσουμε για τη δουλειά.
Όπως ανέφερα στο μέιλ,
το Λευκό Όρος της Ελβετίας και ο Βόρειος Νο 2 στη Σκωτία
δολοφονήθηκαν.
Θεωρείς πως κινδυνεύω κι εγώ;
Ναι. Δεν έχω αποδείξεις ακόμα, αλλά ο στόχος του δολοφόνου ίσως είναι...
να καταστρέψει τα επτά πιο προηγμένα ρομπότ στον κόσμο.
Γιατί όμως;
Νομίζω ότι ξέρεις.
Γκεζίχτ, μπορώ να διαβάσω το τσιπ μνήμης σου, σε παρακαλώ;
Τι;
Ίσως είδες ή άκουσες πράγματα
που θα βοηθήσουν στην επίλυση της υπόθεσης.
Όχι, δεν μπορώ να το κάνω αυτό.
Έχει απόρρητες πληροφορίες για άλλες υποθέσεις και προσωπικά δεδομένα.
Σωστά. Η τεχνητή νοημοσύνη σου είναι πιο προηγμένη από τη δική μου.
Θα σε εμπιστευτώ.
Ένα λεπτό θα πάρει.
Ευχαριστώ.
Οτιδήποτε άσχετο με την έρευνα
θα το διαγράψεις;
Ναι.
Ελπίζω να βρεις πληροφορίες που παράβλεψα.
Κάτι που παράβλεψες...
Με συγχωρείς, Γκεζίχτ.
- Πάω στην τουαλέτα. - Στην τουαλέτα;
Άλλη μια συνήθεια που ανέπτυξα μιμούμενος την ανθρώπινη συμπεριφορά.
Μάλιστα.
Είναι λογικό, αφού είσαι τόσο κοντά στον άνθρωπο.
ΤΟΥΑΛΕΤΑ
Γκεζίχτ, εσύ...
Βρέχει πολύ.
Ναι.
Θα φύγεις αμέσως από την Ιαπωνία;
Ναι, με περιμένει πολλή δουλειά,
και πρέπει να μιλήσω με άλλα τρία ρομπότ.
Γκεζίχτ, να ξανάρθεις να με δεις. Το υπόσχεσαι;
Ναι, το υπόσχομαι.
Έχεις υπέροχη γυναίκα.
Γι' αυτό δεν ήθελα να διαβάσεις το τσιπ μου.
Έλα! Μην κοροϊδεύεις τους μεγάλους. Διάγραψε τα δεδομένα!
Μην ανησυχείς.
Εσύ και η γυναίκα σου θα είστε καλά.
Ό,τι κι αν γίνει θα το αντιμετωπίσετε.
Σ' ευχαριστώ.
Αντίο, Άτομ.
Γκεζίχτ, θα περιμένω!
Θα τα ξαναπούμε σίγουρα.
ΜΗΤΡΟΠΟΛΙΤΙΚΟ ΑΣΤΥΝΟΜΙΚΟ ΤΜΗΜΑ
ΔΙΕΥΘΥΝΣΗ ΕΓΚΛΗΜΑΤΟΛΟΓΙΚΩΝ ΕΡΕΥΝΩΝ
Αιτία θανάτου;
Ασφυξία.
Ασφυξία; Ποιο ήταν το όπλο του φόνου; Σχοινί;
Δεν ξέρουμε ακόμα. Ξέρουμε μόνο ότι ο λαιμός του δέχτηκε μεγάλη πίεση.
- Δεν υπάρχουν στοιχεία; - Κανένα.
Δείξτε το τρισδιάστατο ομοίωμα!
Θεωρώ ότι ξέρω ποιος είναι ο δράστης.
Τι; Ξέρεις;
Φυσικά. Αφού δεν άφησε ίχνη ο ύποπτος, σημαίνει ότι...
Πολύ παράξενο.
Εσύ!
Άτομ!
Γεια σας, διευθυντή Τάουασι, επιθεωρητή Νακάμουρα!
Ποιος σου έδωσε άδεια να μπεις εδώ;
Έχω κάρτα εισόδου.
Ζητήσατε συνεργασία για την έρευνα από την Ευρωπόλ, ναι;
Έβαλα τη μνήμη του επιθεωρητή Γκεζίχτ, του υπεύθυνου των υποθέσεων.
Έχω τα στοιχεία για την υπόθεση του Λευκού Όρους και την υπόθεση του Ντίσελντορφ.
Είναι πολύ βολικό,
αφού είσαι ρομπότ, να ανταλλάξεις το περιεχόμενο του μυαλού σου.
Αλλά αν νομίζεις ότι ξέρεις τα πάντα, κάνεις λάθος!
Εσείς τα ρομπότ δεν ξέρετε πότε κάτι είναι όμορφο ή νόστιμο.
Απ' την άλλη, όσον αφορά την υπόθεση, ίσως εσείς τα πιάνετε καλύτερα.
Το κάνατε τελικά. Ένα ρομπότ διέπραξε φόνο.
Γιατί το λέτε αυτό;
Κανένας άνθρωπος δεν θα το έκανε χωρίς να αφήσει ίχνη!
Ένας ζωντανός άνθρωπος θα άφηνε αποτυπώματα, μαλλιά, κάτι,
αλλά δεν υπάρχει τίποτα εδώ.
Τι συμπεραίνετε από αυτό;
Πράσινο τσάι κάτω από τα συντρίμμια.
Πράσινο τσάι;
Ναι, δύο σπασμένα φλιτζάνια και γιόκαν από κόκκινα φασόλια.
- Ανίχνευσε αυτό το σημείο! - Μάλιστα.
Δεν είχε περάσει πολλή ώρα από τότε που φτιάχτηκε το τσάι.
Η νεκροψία έδειξε τσάι και γιόκαν στο στομάχι του θύματος.
Θα σερβίρατε τσάι και γιόκαν αν ερχόταν ένα ρομπότ;
Εσύ προσποιείσαι ότι τρως συνέχεια.
Ο εξωτερικός διάδρομος...
Ορτανσίες.
Κάθισαν έξω και θαύμασαν τις ορτανσίες.
Ανίχνευσε αυτό το σημείο!
Μπορούμε να επιβεβαιώσουμε ότι υπήρχαν ορτανσίες στον κήπο.
Τα ρομπότ δεν καταλαβαίνουν την ομορφιά, έτσι;
Νομίζετε ότι το έκανε ρομπότ;
Τι λες, τότε; Ότι ο άνθρωπος που έκανε τους φόνους κατέστρεψε το σπίτι;
Ότι, αφού χάζεψε τις ορτανσίες, ο ύποπτος ισοπέδωσε το σπίτι;
- Δείξε τις καταθέσεις μαρτύρων. - Μάλιστα.
Ναι, ήταν σαν ανεμοστρόβιλος.
Άκουσα έναν τρελό βρυχηθμό και ξαφνικά το διπλανό σπίτι χάθηκε!
Δεν το πιστεύω ότι το σπίτι μας υπάρχει. Ήταν τεράστιος ανεμοστρόβιλος.
Είπαν ότι ήταν ανεμοστρόβιλος!
Και αφύσικα τοπικός, αφού κατέστρεψε μόνο ένα σπίτι!
Εσύ τι καταλαβαίνεις από αυτό;
Μετά, ο κύριος Τάζακι βγήκε στον κήπο.
Μπορείτε να δείξετε την εικόνα του πτώματος;
Όχι, δεν πρέπει να τη δει ένα παιδί.
Δεν πειράζει!
Μοιάζει με παιδί. Είναι απλώς ένα ρομπότ.
Μάλιστα.
Δείξτε την!
Μάλιστα.
Κέρατα.
Ο θεός του θανάτου είχε κέρατα.
Αυτή είναι ανάμνηση του Γκεζίχτ.
Ο άρχοντας του κάτω κόσμου στη ρωμαϊκή μυθολογία...
Ο Πλούτωνας.
Με συγχωρείτε.
Ο Τζουνίτσιρο Τάζακι χρησιμοποίησε στιλό;
Τι; Έχει κάλο στο δεξί μεσαίο δάχτυλο, οπότε ναι.
Η βροχή το ξέπλυνε, αλλά έχει λίγο μελάνι στο χέρι του.
Υγρές πατημασιές.
Βλέπω, όρμησε μέσα στο σπίτι από τον κήπο. Στο γραφείο!
Κοιτάξτε, εδώ! Μελανοδοχείο με το ίδιο μελάνι που είχε στο χέρι.
Ανίχνευσέ το!
ΜΕΛΑΝΙ
Θα το έριξε ενώ έψαχνε να βρει κάτι.
Τι έψαχνε;
Ανιχνεύεις τι είναι από κάτω;
Επαγγελματικές κάρτες;
ΕΞΕΤΑΣΤΙΚΗ ΕΠΙΤΡΟΠΗ
"Εξεταστική επιτροπή";
Ορίστε.
Κάρτα με μελάνι κι αποτυπώματα.
Ποιανού κάρτα;
Όχι πάλι αυτό.
Ό,τι κι αν πείτε, δεν αλλάζω γνώμη.
Ας λέει ό,τι θέλει η Θράκη,
δεν θα τους δώσουμε ρομπότ για πολέμους!
Αμάν πια.
Καθηγητή Οτσανόμιζου;
Άτομ.
Έχετε λίγο χρόνο;
Φυσικά. Πώς κι από δω τέτοια ώρα;
Καθηγητή Οτσανόμιζου.
Έχετε ακούσει για κάποιον που λέγεται Τζουνίτσιρο Τάζακι;
Ναι, έμαθα ότι πέθανε.
Έμπλεξε σε κάποιο περιστατικό.
Αυτός πρότεινε τους Διεθνείς Νόμους Ρομπότ.
Σπουδαίος άνθρωπος.
Ο Μπέρναρντ Λάνκε;
Ο Λάνκε;
Ήταν υπέρμαχος των νόμων για τα ρομπότ.
Ναι, τον ξέρω, αν κι έχω χρόνια να τον δω.
Τι έγινε με αυτόν;
Πέθανε.
Κύριε καθηγητή, πού γνωρίσατε τον κύριο Λάνκε;
Κατά τον 39ο Πόλεμο Κεντρικής Ασίας, στα πλαίσια μιας εξεταστικής επιτροπής.
Πριν πεθάνει, ο Τζουνίτσιρο Τάζακι έψαχνε για μια κάρτα.
Τη δική σας.
Ήθελε να μου μιλήσει;
Ναι. Πιστεύω ότι κινδυνεύετε.
Κάποιος σας κυνηγάει.
Εσάς και τα πρώην μέλη της Εξεταστικής Επιτροπής Μπόρα.
Πείτε μου.
Τι ακριβώς είναι η Μπόρα;
Υπήρχε η υποψία ότι το Βασίλειο της Περσίας
είχε στην κατοχή του ρομπότ μαζικής καταστροφής.
Όπως ξέρεις,
το Βασίλειο της Περσίας διοικούνταν από τη δικτατορία του Δαρείου ΙΔ' τότε.
Η συμπεριφορά προς τους πολίτες και τα ρομπότ ήταν άθλια,
όχι σύμφωνα με τις συνθήκες του ΟΗΕ.
Ο Δαρείος ΙΔ' χρησιμοποίησε τεράστια στρατιωτική δύναμη ρομπότ
για να ελέγξει γειτονικές χώρες,
και προσπάθησε να κατακτήσει την Κεντρική Ασία.
Τότε προτάθηκε η Συνθήκη περί Απαγόρευσης Κατασκευής Ρομπότ Μαζικής Καταστροφής.
Κατατέθηκε αμέσως στα Ηνωμένα Έθνη, και μετά, το Βασίλειο της Περσίας
θεωρήθηκε ύποπτο για κατοχή ρομπότ μαζικής καταστροφής.
Ο πρόεδρος Αλεξάντερ των Ηνωμένων Πολιτειών Θράκης,
που ζήτησε τη συνθήκη, διατύπωσε τις κατηγορίες κατά της Περσίας.
Με βάση τις κατηγορίες του,
η Εξεταστική Επιτροπή Μπόρα στάλθηκε στο Βασίλειο της Περσίας.
Ουδείς ήξερε τι ήταν η Μπόρα,
αν ήταν απλώς ένα κωδικό όνομα ή σε τι αναφερόταν.
Μα εγώ ήμουν μέλος της εξεταστικής επιτροπής μαζί με τον Λάνκε
και τον Τάζακι.
Τι έγινε με την Μπόρα;
Τέτοια ρομπότ μαζικής καταστροφής, όπως ισχυρίστηκε η Θράκη,
δεν βρέθηκαν πουθενά.
Πώς, τότε, οι Ηνωμένες Πολιτείες της Θράκης ισχυρίστηκαν κάτι τέτοιο;
Υπήρχε μια ιδιοφυΐα.
Μια ιδιοφυΐα;
Πιστεύεται ότι ο προηγμένος στρατός ρομπότ του Βασιλείου της Περσίας
προήλθε από το μυαλό ενός ιδιοφυούς επιστήμονα.
Πώς λέγεται αυτός ο επιστήμονας;
Ήταν γνωστός ως "Δρ Γκότζι".
Κανείς δεν ήξερε το αληθινό όνομά του ή πώς ήταν.
Δεν ξέραμε καν αν υπήρχε τέτοιο άτομο.
Αυτά μάθαμε.
Επισκεφτήκαμε όμως ένα μέρος.
Ήταν βαθιά υπόγεια, κάτω από ένα παλιό τζαμί.
Ακόμα δεν ξέρω τι ήταν αυτό που είδαμε,
αυτοί οι σωροί από πτώματα ρομπότ.
Το Βασίλειο μας εξήγησε
ότι ήταν σκουπιδότοπος για αχρησιμοποίητα ρομπότ.
Και μετά,
άρχισε ο πόλεμος.
Είσαι καλά, Λευκό Όρος;
Πονάτε πουθενά;
Ο Μπράντο κατέστρεψε 2.895.
Εγώ κατέστρεψα 2.962.
Εσύ πόσα κατέστρεψες, Λευκό Όρος;
Πολλά.
Ώστε πολλά;
Πολύ εντυπωσιακό.
Ήταν 3.022.
Τι κάνουμε εδώ;
Ήρθαμε εδώ για έναν δίκαιο σκοπό, έτσι;
Για να απελευθερώσουμε τα ρομπότ από την καταπίεση.
Γι' αυτό δεν ήρθαμε;
Εμείς...
Πρόσβαση στο δίκτυο.
Το παλάτι του Δαρείου ΙΔ' θα πέσει.
Οι ειρηνευτικές δυνάμεις μπήκαν στο κέντρο της πόλης.
"Απεσταλμένος της Ειρήνης".
Ήταν εύκολο για τον Άτομ.
Ρωτάς γιατί ήρθαμε εδώ;
Ποιον έπρεπε να είχαμε καταστρέψει;
Ποιον έπρεπε να μισούμε;
Να μισούμε;
Ναι.
Τι στο καλό είναι αυτό που ονομάζουν "μίσος";
ΤΟΥΡΝΟΥΑ ESKKKR
ΜΠΡΑΝΤΟ
- Μπράντο! - Μπράντο!
Τι σαρωτική νίκη!
Πραγματικά μοναδική!
Ο τελευταίος γύρος του Τουρνουά ESKKKR τελείωσε με εκείνον να νικά σχεδόν αμέσως!
Αήττητος σε 936 συνεχόμενους αγώνες!
Θα δούμε ποτέ να τελειώνει ο θρύλος αυτού του ανίκητου ήρωα;
Ο πιο δυνατός πολεμιστής στην ιστορία!
Ο Μπράντο!
Ήταν εντυπωσιακός αγώνας, Μπράντο.
Μπα, έχω γίνει σαράβαλο τον τελευταίο καιρό.
Καμιά φορά δεν μπορώ να κουνηθώ μετά από έναν αγώνα, όπως τώρα.
Είναι περίεργο, όμως.
Όλοι φοράτε τις ίδιες στολές παγκρατίου στο ρινγκ,
μα εσύ είσαι ο πιο δυνατός με αυτήν.
Μόνο εμπειρία χρειάζεσαι για να νικήσεις στους περισσότερους αγώνες.
Τα άλλα είναι τύχη.
Τύχη;
Ναι. Ξέρω ότι οι άνθρωποι γελάνε όταν ένα ρομπότ μιλάει για τύχη.
Αλλά εγώ είμαι τυχερός.
Παλιά πόλη, έτσι;
Ναι.
Το σπίτι μου είναι πάνω.
Η φάτσα σου λέει "Γιατί ένας σούπερ σταρ των πολεμικών τεχνών ζει σε ένα αχούρι;"
Καθόλου.
Με τα λεφτά από τους αγώνες θα μπορούσα να ζήσω σε μια ακριβή έπαυλη.
Ωστόσο,
επέλεξα να δώσω τα λεφτά μου για κάτι άλλο.
Ο βασιλιάς της πάλης επέστρεψε!
Μπαμπάκα!
- Γύρισες! - Καλώς τον και πάλι!
Εντάξει, παιδιά.
Ήσασταν καλά παιδιά;
Μπαμπά, είσαι πολύ δυνατός!
- Ήσουν καταπληκτικός! - Εννοείται!
Καλώς ήρθες, αγάπη μου.
Τι;
Θα το ξεχνούσα. Η σύζυγός μου, η Μίνε.
Χάρηκα για τη γνωριμία. Είμαι ο Γκεζίχτ από την Ευρωπόλ.
Ώρα για φαγητό!
- Λιμοκτονώ! - Πεινάω πολύ!
Πάμε!
Παρακαλώ, περάστε.
Πιάσε με, αν μπορείς!
Μη χύνετε πράγματα.
Εσύ!
Δεν τρέχουμε όταν τρώμε!
Κύριε, είστε όντως ντετέκτιβ;
Ναι.
Τότε, έχετε κάποιο ωραίο όπλο ή κάτι;
Όχι, φοβάμαι ότι δεν έχω κάτι καλό.
Σταμάτα τις χαζές ερωτήσεις!
Συνέχισε έτσι και θα σε δείρω!
Μη δίνετε σημασία.
Όχι, είχα καιρό να φάω ένα τόσο ευχάριστο γεύμα.
Τι λες; Ένα ανθρώπινο γεύμα δεν είναι και τόσο κακό, έτσι;
Ναι, πολύ χαρούμενο και ζωηρό.
Έτσι είναι στο σπίτι μας.
Σαν να είσαι στον ζωολογικό κήπο!
Αγάπη μου! Φάε τη σαλάτα σου.
Η μαμά είναι η πιο δυνατή στο σπίτι!
Είναι παγκόσμια πρωταθλήτρια, έτσι;
Πρωταθλήτρια!
Αφήστε τις ανοησίες και φάτε!
Αμάν! Πολύ τρομακτική! Είναι όντως πρωταθλήτρια!
Κοιμήθηκαν όλοι;
Ναι.
Μην πίνεις πολύ.
Αυτή είναι η ζωή που έφτιαξα με τα λεφτά που κέρδισα.
Μάλιστα.
Επειδή πυγμαχώ για τα προς το ζην,
η Μίνε δεν ξέρει πότε θα γυρίσω σπίτι ξεχαρβαλωμένος.
Για ένα διάστημα, έμενε μόνη στο σπίτι, κι ανησυχούσε για μένα κάθε μέρα.
Τότε τέθηκε σε ισχύ η πολιτική.
Το Σύστημα Υιοθεσίας Ρομπότ.
Σωστά. Πήραμε ένα. Μετά ένα δεύτερο, γιατί όσο πιο πολλά, τόσο το καλύτερο.
Τώρα έχουμε πέντε.
Είναι περίεργο.
Πριν από τα παιδιά, δεν με ένοιαζε αν με έκαναν κομμάτια σε αγώνα.
Αλλά τώρα,
θέλω να ζήσω όσο περισσότερο γίνεται.
Περίεργο, έτσι;
Έκανα παιδιά για να μπορώ να πεθάνω ανά πάσα στιγμή,
αλλά τώρα που τα έχω, δεν θέλω να πεθάνω.
Σίγουρα και το Λευκό Όρος ήθελε να ζήσει.
Τον γνώρισα στον 39ο Πόλεμο Κεντρικής Ασίας.
Θυμάμαι που πολεμήσαμε μαζί,
όλες τις βλακείες μας και τις ολονύχτιες κουβέντες μας.
Μου έλεγε για δέντρα, πουλιά και διάφορα πράγματα.
Ήταν σπουδαίος,
και πέθανε με τέτοιον τρόπο.
Ξέρεις ένα ρομπότ με το όνομα Βόρειος Νο 2;
Ναι, μόνο το όνομα.
Πέθανε.
Την περασμένη βδομάδα.
Ζούσε μια ήσυχη ζωή ως μπάτλερ ενός συνθέτη στη Σκωτία, και μετά...
Τον σκότωσαν;
Ναι. Και τώρα κινδυνεύεις κι εσύ.
Δεν χρειάζεται να ανησυχείς για μένα.
Είμαι ο βασιλιάς της πάλης.
Γι' αυτό σε στοχοποιούν.
Αν τους βαστάει.
Μετά από ό,τι έκαναν στο Λευκό Όρος,
θα τους διαλύσω. Κάτσε και θα δεις.
Σε παρακαλώ, μη λες ανοησίες. Αν γίνει κάτι, πάρε με αμέσως!
Να σου βάλω κι άλλο;
Αυτό το τουρκικό ενεργειακό ποτό είναι πολύ δυνατό.
Βάλε μου άλλο ένα εμένα.
Εσύ δεν θα πιεις.
Καλά.
Σίγουρα δεν θες να σε γυρίσω με το αμάξι;
Όχι. Θα πάρω ταξί.
Εντάξει. Να ξανάρθεις σύντομα.
Σ' ευχαριστώ, πέρασα τέλεια σήμερα.
Ναι, τα παιδιά είναι υπέροχα.
Να το σκεφτείς κι εσύ.
Αν και πέντε, όπως τα δικά μας, ίσως παραείναι πολλά.
Έχεις δίκιο.
Με 500 Ζευς παίρνεις όλο τον κορμό.
Τι έπαθες;
Δεν είναι τίποτα. Ίσως ήπια πολύ.
Είσαι σίγουρος ότι μπορείς να πας σπίτι μόνος;
Ναι, εντάξει είμαι.
Αφού το λες εσύ.
Να προσέχεις τον εαυτό σου.
Αν συμβεί κάτι, επικοινώνησε μαζί μου.
- Λοιπόν. - Τι;
Σου είπα ότι η νίκη εξαρτάται από την τύχη του καθενός.
Οι άνθρωποι αφήνουν πράγματα στην τύχη,
μα την τύχη την παίρνεις.
Επειδή έχω οικογένεια, έχω την τύχη με το μέρος μου.
Αν συμβεί κάτι, πάρε με.
Είμαι τυχερός.
Ναι. Ευχαριστώ. Βασίζομαι πάνω σου.
Σε παρακαλώ.
Μην πεθάνεις.
Διπλό κλείδωμα καρπού! Είναι το τέλος;
Βγάλ' του το χέρι!
Σπάσ' το!
Γύρνα το!
Να τος, ο αήττητος πρωταθλητής!
Τι τέλειος αγώνας για την υπεράσπιση του τίτλου!
Όλοι εδώ μέθυσαν από τη δεξιοτεχνία του Ηρακλή, του δικού μας θεού της μάχης!
- Ηρακλή! - Ηρακλή!
Τον επόμενο μήνα, ο Ηρακλής θα αναμετρηθεί
με τον Μπράντο, τον πρωταθλητή Ευρώπης από την Τουρκία!
Ορίστε η χαρακτηριστική πόζα του! Ο θεός της μάχης!
Είναι υπέροχο μνημείο, Ηρακλή.
Τους είπα να μην το κάνουν.
Είπα ότι θα καταστρέψει τη θέα του μνημείου παγκόσμιας κληρονομιάς.
Αλλά τελικά μου έφτιαξαν άγαλμα με τη στολή παγκρατίου.
Αρέσουν αυτά στους ανθρώπους.
Είδα τον αγώνα χθες βράδυ.
Ήσουν δυνατός ως συνήθως.
Ως συνήθως;
Θέλεις να κάτσουμε να πιούμε ένα τσάι και να μιλήσουμε;
Δεν μιμούμαι ανθρώπους.
Είμαι ρομπότ.
Μια φονική μηχανή που καταστρέφει τους αντιπάλους.
Στους πρόσφατους αγώνες όμως...
Θεωρείς ότι μαλάκωσα;
Ότι συγκρατήθηκα χθες σε κρίσιμο σημείο.
Ανησυχείς για τον επόμενο αγώνα με τον Μπράντο;
Έμαθα ότι πήγες να τον δεις.
Ναι.
Ήταν σε φόρμα.
Δεν αμφιβάλλω.
Έχουμε παλέψει πολλές φορές και ξέρω ότι είναι σκληρός.
Όπως ήταν και τότε.
Κατά τη διάρκεια του 39ου Πολέμου Κεντρικής Ασίας εννοείς;
Ντετέκτιβ Γκεζίχτ.
Ξέρεις γιατί οι άνθρωποι λατρεύουν να χτίζουν αυτά τα μνημεία;
Επειδή ξεχνούν.
Πριν ξεθωριάσει η μνήμη τους, χτίζουν αυτά τα πράγματα για να θυμούνται.
Κοίτα εμάς όμως.
Αν δεν τις σβήσουμε, οι αναμνήσεις μας κρατάνε για πάντα.
Τα θυμόμαστε όλα καθαρά.
Τους συμπολεμιστές μας.
Βουνά από πτώματα ρομπότ, και δικών μας και δικών τους.
Έτσι έμαθα
τις δολοφονικές προθέσεις.
Από τότε, δεν έχω καταφέρει να καταστρέψω τους αντιπάλους μου.
Πώς λένε οι άνθρωποι αυτό το συναίσθημα;
Συμπόνια, ίσως;
Κοίτα.
Ναι;
Δεν πιστεύεις
ότι εξελισσόμαστε;
Μα γιατί, μπαμπά;
Υποσχέθηκες ότι θα έρθεις μαζί στον ζωολογικό κήπο!
Ναι.
Συγγνώμη, παιδιά.
Προέκυψε κάποια δουλειά που πρέπει να κάνω.
Τι;
Δηλαδή θα μας το ακυρώσεις;
Θα έρθω την επόμενη φορά.
Το υπόσχομαι.
Πάλι θα αθετήσεις την υπόσχεσή σου!
Όχι, σας δίνω τον λόγο μου.
Και οι αληθινοί άντρες δεν αθετούν τις υποσχέσεις τους.
Εντάξει, αφήστε τα παράπονα!
Θα έρθω εγώ μαζί σας.
Είσαι ψεύτης, μπαμπά!
Συγγνώμη.
Μια ξαφνική δουλειά. Έγινε κάτι;
Συνέντευξη είναι.
Συνέντευξη;
Είναι μια συζήτηση με τη Μις Κωνσταντινούπολη.
Χρωστάω χάρη σε έναν εκδότη που ξέρω και δεν μπορούσα να αρνηθώ.
Καλή διασκέδαση στη "συνέντευξη".
Ο άντρας σου είναι πρωταθλητής Ευρώπης.
Έχω υποχρεώσεις.
Τι τρέχει;
Άσ' τα αυτά σ' εμένα.
Πήρες τη στολή παγκρατίου χωρίς άδεια.
Κανένα πρόβλημα. Θα την επιστρέψω αμέσως.
Δεν είναι αυτό το θέμα.
Πήρες και το φορτηγό χωρίς να ρωτήσεις.
Αν συμβεί κάτι, δεν θα σε αφήσουν να παλέψεις στον αγώνα.
Πλησιάζει ο αγώνας με τον Ηρακλή.
Γι' αυτό ακριβώς.
Τι;
Το δανείστηκα για να ετοιμαστώ για τον επόμενο αγώνα.
Ναι, μπορεί, αλλά...
Ηρέμησε, φίλε.
Πιστεύετε ότι αυτά τα περιστατικά προκλήθηκαν από άνθρωπο, από ρομπότ ή...
Από ρομπότ;
Ή από συνδυασμό των δύο;
Το μόνο ρομπότ που σκότωσε άνθρωπο είναι η περίπτωση του Brau1589.
Όντως έγινε αυτό;
Γιατί ρωτάς;
Δεν έχει σημασία. Τι ελαττώματα είχε η τεχνητή νοημοσύνη του Brau1589;
Κανένα δεν είχε.
Τι;
Η τεχνητή νοημοσύνη του ήταν τέλεια.
Τέλεια.
Και σκότωσε άνθρωπο.
Τι σημαίνει αυτό;
Μπορεί
να ήταν άνθρωπος;
Εδώ είναι καλό σημείο.
Τι συμβαίνει;
Ντετέκτιβ Γκεζίχτ;
Συντονίσου, Ηρακλή!
Αποκλείεται!
Άτομ, συντονίσου κι εσύ!
Άτομ, τι τρέχει;
Παίρνω σήμα από την Κωνσταντινούπολη.
Γκεζίχτ, τι συμβαίνει εδώ;
Επικοινωνεί μαζί μας ο Μπράντο.
Κρατήστε το κανάλι ανοιχτό!
Μπράντο!
Θα σας δείξω τη μάχη που έχω μέσα μου!
Σταμάτα! Σταμάτα, Μπράντο!
Μπράντο, τρέξε!
Τον εντόπισα. Είναι στην ακτή της Μαύρης Θάλασσας.
Πάμε, Γκεζίχτ!
Για να πάρω εκδίκηση
για το Λευκό Όρος!
Μπράντο, μην κάνεις κατά μέτωπο επίθεση! Ερχόμαστε τώρα!
Χάθηκε το σήμα.
Τι συμβαίνει, Άτομ;
Καθηγητή, πρέπει να φύγω!
Και πού θα πας;
Κάποιος επιτίθεται στον Μπράντο.
Πρέπει να βιαστώ!
Πολύ δυνατό.
Τι στο καλό είναι αυτό;
Τι ήταν αυτό;
Μπράντο, απάντησέ μου!
Μπράντο!
Η θάλασσα...
Τα κατάφερα.
Μπράντο!
Το νίκησα.
Μπράντο!
Νίκησα.
Με πέτυχε κι εμένα όμως.
Ερχόμαστε! Κουράγιο, Μπράντο!
Ηρακλή.
Ο επόμενος αγώνας μας...
Ανυπομονούσα.
Κι εγώ.
Θα σε νικούσα.
Μη λες βλακείες!
Ποτέ δεν ξέρεις!
Ερχόμαστε να σε πάρουμε.
Μείνε εκεί και περίμενέ μας.
Σας στέλνω τα δεδομένα που ανέλυσα για τον τύπο με τον οποίον πάλεψα.
Μπράντο, μη ζορίζεσαι.
Ναι;
Είναι περίεργο.
Αυτή είναι η οικογένεια του Μπράντο.
Να πάρει.
Τα κυκλώματά μου
είναι χάλια.
Μπράντο, φτάνει.
Να πάρει.
Δεν μπορώ να μεταδώσω
τα σωστά δεδομένα.
Έκανες αρκετά.
Περίεργο.
Συγγνώμη, παιδιά.
Δεν μπορώ να το ελέγξω.
Ντετέκτιβ Γκεζίχτ.
Δεν σου το είπα;
Είμαι τυχερός.
Ναι.
Υποσχέθηκα στα παιδιά
να τα πάω στον ζωολογικό κήπο.
Έδωσα την υπόσχεσή μου ως άντρας.
Πες τους
να μην ανησυχούν.
Είμαι τυχερός άντρας.
Μπράντο!
Από εδώ ήταν η τελευταία μετάδοση του Μπράντο.
Του στέλνω σήμα, αλλά δεν υπάρχει απάντηση.
Το μόνο που βλέπω
είναι πετρέλαιο στην επιφάνεια
και πολλά συντρίμμια στον βυθό του ωκεανού.
Γκεζίχτ.
Ηρακλή.
Για μια στιγμή,
προσέξατε μια παρεμβολή στο σήμα του Μπράντο;
Όχι, δεν την πρόσεξα.
Ήταν σήμα από κάποιον άλλον εκτός του Μπράντο;
Ναι, μια διαφορετική τεχνητή νοημοσύνη εκτός ελέγχου.
Κάτι σαν παράσιτα.
Παράσιτα;
Τι να είναι άραγε;
- Άτομ, μπορείς να το δείξεις στην οθόνη; - Μπορώ.
Άτομ, στείλ' το και σ' εμάς.
Έγινε.
Ορίστε, αμέσως μετά.
Τι στο καλό είναι αυτό;
Πώς το λένε αυτό οι άνθρωποι;
Ο θεός του θανάτου.
"Ο θεός του θανάτου";
Συναίσθημα.
Συγκλονιστικό. Πόνος.
Είναι το Blue Mosque Coliseum στην Κωνσταντινούπολη.
Πλήθος κόσμου ήρθε για να θρηνήσει τον θάνατο του ήρωά του, του Μπράντο.
Μπαμπάκα!
Συνδεόμαστε με τον ανταποκριτή μας στο σημείο.
Βρίσκομαι στο σημείο.
Ο βυθός του ωκεανού είναι καλυμμένος με συντρίμμια,
και τα περισσότερα ανήκουν στον Μπράντο.
Η αστυνομία και ο στρατός συνεχίζουν τις έρευνες,
αλλά πηγές λένε ότι θα είναι αδύνατο
να ανασυρθούν όλα τα συντρίμμια λόγω του λασπωμένου βυθού.
Για πόσο θα το επιτρέψεις να γίνεται αυτό;
Η προθεσμία για την υπεράσπιση του τίτλου πλησιάζει!
Μ' ακούς, Ηρακλή;
Αν δεν παλέψεις, θα σου κάνω μήνυση για αθέτηση συμβολαίου!
Είμαι ο Αλ Χαφτ, ο μεγαλύτερος χρηματοδότης! Με ακούς;
Δεν έχουν βρει τίποτα.
Δεν βρήκαν ούτε ένα κομμάτι του φονιά.
Μέχρι τώρα έχουν βρει μόνο κομμάτια του Μπράντο.
Ο Μπράντο πολέμησε τον δολοφόνο και νίκησε.
Γιατί δεν μπορούμε να βρούμε κομμάτια του δολοφόνου;
Ηρακλή.
Κι ο στρατός και η αστυνομία έχουν εγκαταλείψει τα πάντα.
Γιατί να το κάνεις εσύ, και να πληρώσεις από την τσέπη σου;
Λόγω της φιλίας σου με τον Μπράντο;
Οι θαυμαστές σου σε περιμένουν.
Περιμένουν τον Ηρακλή να επιστρέψει στο ρινγκ.
Κι εγώ το ίδιο.
Οπότε, σε παρακαλώ, Ηρακλή.
Γύρνα πίσω.
Ηρακλή! Βρήκαμε τα χέρια του Μπράντο!
Μπράβο!
Προσοχή στην ανάσυρση.
Βασικά, είναι λίγο περίπλοκο.
Βρέθηκαν σε έναν βράχο 100 χλμ. μακριά από εδώ,
όχι στον βυθό του ωκεανού.
Θα σε πάμε εκεί.
Περίμενε!
Ηρακλή!
Γύρνα πίσω! Γύρνα πίσω να παλέψεις άλλη μία φορά!
Ηρακλή.
Εκεί, στον βράχο!
Τι στο...
Το τσιπ μνήμης του Μπράντο.
Κέρατα.
Δεν το πιστεύω αυτό.
Ο δολοφόνος
δεν πέθανε ακόμα.
Μπράντο!
Υποτιτλισμός: Μάρθα Σιαμέτη